[{"text_idx": "#000004", "text": "Tai ar feddyliau pobol eto"}, {"text_idx": "#000005", "text": "MAE \u00a312,000 wedi ei godi mewn tridiau i arbed capel hanesyddol rhag troi\u2019n dy haf arall.Mae Ymgyrch \u2018Achub Capel Bethania\u2019 Pistyll yn anelu at gyrraedd targed o \u00a3120,000 erbyn Mai 19.Hwn oedd capel Tom Nefyn Williams, un o bregethwyr mwyaf carismataidd Cymru yn nechrau\u2019r 20ed ganrif.Ond mae\u2019r adeilad ar y farchnad gyda chaniatad cynllunio i\u2019w droi\u2019n dy haf hefyd wedi ei ganiatau gan Gyngor Gwynedd. Mae\u2019r ymateb hyd yma gan aelodau\u2019r cyhoedd yn awgrymu y bydd tai yn un o bynciau llosg Etholiad Cymru ym mis Mai.\u201cMae\u2019r achos wedi taro nerf oherwydd ei fod yn dangos eto sut mae trigolion lleol yn cael eu prisio allan o\u2019r farchnad dai i ddiwallu anghenion trachwantus unigolion sydd eisiau tai/eiddo fel tai haf yng Nghymru,\u201d meddai Osian Jones, o Gaernarfon sydd wedi cychwyn yr ymgyrch gan ddefnyddio\u2019r adnodd `Go Fund Me\u2019.\u201cMae\u2019r peth cymaint gwaeth mewn ffordd gan fod Tom Nefyn ei hun wedi bod yn ffigwr mor bwysig yn hanes Cymru ac yn hanes y traddodiad ffydd yma.\u201dDywedodd mai\u2019r bwriad oedd ceisio prynu\u2019r eiddo yn ol i\u2019r gymuned leol yn Pistyll a\u2019i droi yn ganolfan gymunedol, caffi bychan a byncws am fod y Capel ar lwybr y Pererinion ar eu ffordd i Enlli.Ychwanegodd fod gan y criw lleol ddeufis i gyrraedd y targed o \u00a3120,000, a\u2019u bod yn bwriadu taflu\u2019r rhwyd yn ehangach rwan o ran denu arian gan gyfranwyr.Dywedodd Gwyn Wigley Evans, Arweinydd Gwlad y byddai tai, a defnydd priodol o dai ar frig agenda\u2019r blaid yn yr etholiad.A bod angen cychwyn wrth ein traed wrth ymateb i\u2019r argyfwng tai. \u201cY gwir ydi bod yna gannoedd o filoedd o dai yn wag neu\u2019 n cael eu hanner defnyddio mewn hen ardaloedd diwydiannol, ar lan y mor a chefn Gwlad yma,\u201d meddai.\u201cMae\u2019n rhaid dechrau defnyddio rhain ar frys i roi tai i bobol Cymru.Mae\u2019r hawl eisoes gan y Senedd a chynghorau sir i ddeddfu ar hyn, ac mae angen rhoi pwysau anferth arnyn nhw i ddefnyddio\u2019 r hawiau hyn.\u201cYn yr etholiad byddwn ni yn galw am osod Treth Cyngor o 500% ar ail-gartrefi yng Nghymru. Bydd hyn yn gallu helpu chynghorau lleol i godi mwy o dai i bobol leol, ac yn helpu gostwng prisiau ar yr un pryd.\u201dYchwanegodd nad breuddwyd wag oedd hon o gwbwl o gofio bod Cyngor East Riding yn Swydd Efrog ar fin cyflwyno mesur fel hyn yn eu hardal hwy i ddelio gyda phroblem ail gartrefi.Debyg y bydd angen ystod o fesurau creadigol i ymateb i\u2019r broblem gyfatebol yma yng Nghymru.Ac mae gweld Cymry yn mynd i\u2019w pocedi eu hunain i geisio prynu eu tir yn ol yn sicr yn un ohonynt."}, {"text_idx": "#000008", "text": "Trailer maker Peter is as good as gold as he celebrates 50th anniversary on the line"}, {"text_idx": "#000009", "text": "You must be logged in to post a comment."}, {"text_idx": "#000013", "text": "Leading family law firm expands: Avery Naylor launches two new offices"}, {"text_idx": "#000014", "text": "Opposition leaders welcome 1,000 homes in principle but figure could be a \u2018drop in the ocean\u2019"}]